[HAMAR URTEKO ANALISIA] Muga eta agertoki berrien bila - Aiaraldea - Aiaraldea.eus\nAitor Aspuru Saez 2019-12-30 08:00\nJalgi ekimena egin zen Aiaraldean 2016an. / Aiaraldea.eus\n10 urtetan konstantea gertatu da eskualdean kulturari dagokionez: herri gehienek garrantzia eman diote gaiari eta azpiegitura berriak bidean dira. 2016an jaio zen Burubio Kultur Elkartea Amurrion. Laudion, aldiz, antzokia eraikitzeari ekingo diote laster. Aiaraldea Ekintzen Faktoriaren egoitzak, aldiz, datorren urtean irekiko ditu ateak.\nEzinezkoa da Aiaraldean dauden kultura sortzaile guztiak zerrendatzea. Musikan, literaturan, zineman, antzerkigintzan, dantzan... hainbat lagun aritzen dira zenbait helbururekin. Batzuk ondo pasatzea dute xede, beste batzuk traszendentziaren bila aritzen dira, baina guztiek osatzen dute mapa oparoa.\nZinema zuzendariak, argazkilariak, antzezleak, musikariak, dantzariak, idazleak, ipuin kontalariak, antzerkigileak, dokumental ekoizleak... Aiaraldean bertan zein kanpoan lanean aritu dira azken hamarkadan, eta arriskutsua da laburpena osatzea, baten bat aipatu gabe uzteko arriskua oso handia delako.\nKasu batzuetan kanpora jo behar izan dute sortzaileek arrakastaren bila (Saydi Lubanzadio eta Iñigo Martinez dantzarien, Esti Urresola zein Leire Larisgoitia zuzendarien edota Guiomar Puerta antzezlearen kasuak, bakar batzuk, aipatzearren), baina gehienek eskualdean bertan zentratu dute euren jarduera.\nBadaude ere biak uztartu dituztenak. Esaterako, Kepa Sojok Artziniegan edota Baranbion grabatu zituen La pequeña Suiza eta Hileta pelikulen zenbait pasarte. Are gehiago, beste zinemagile batzuek Aiaraldea hautatu dute euren lanak prestatzeko. Koldo Serrak, adibidez, Artziniegan grabatu zituen Gernika filmaren hainbat eszena.\nJarduera gehiagoren hiriburu bilakatu da eskualdea 10 urte hauetan. Begibistan zinema jaialdia egin dute Amurrion zenbait urtetan, eta Jalgi Euskararen Plaza Ibiltariaren edizio bakarrak Aiaraldea zipriztindu zuen, puntako euskal artistak ekarrita.\nGazteek bi Gazte Danbada izan dituzte Aiaraldean, aste santua kontzertuz, hitzaldiz, tailerrez eta ekitaldiz beteta; Urduñan eta Laudion, hain zuzen ere. Edonola ere, kultura esparrua zerbaitek baldintzatu badu mende hasiera honetan sorkuntzak erakusteko lekuen aldeko borroka izan da. Zinemaren gainbeherak eskualdeko aretoak itxi zituen eta horrek aukera berriak bilatzera eraman ditu erakundeak zein elkarteak. XXI. mendearen hasieran hasieran (2005ean) ireki ziren Amurrio Antzokia eta Donibane Aretoa (2009an), baina 2010etik aurrera lehorte ikaragarria gertatu da. Adibidez, krisialdiak proiektu faraonikoa bota zuen atzera Laudion, eta aurreko legealdian onartutako eraikinaren lehen adreilua ez da jarri, antzokiaren proiektuak aurrera egin badu ere, beste kokaleku batean.\nAmurrion bestelakoa jazo da: La Kuadra hustarazi egin zuten lehenbizi, gero eraisteko. Baina hutsunea baliatu zuen Burubio elkarteak bere espazioa aldarrikatzeko. Euskal Herriko musikari onenak, ziurrenik, handik igaro dira. Berri Txarrak taldeak berak hautatu zuen tokia agur biran kontzertua eskaintzeko.\nHala ere, joera ez da berdina izan herri guztietan. Kulturak toki berrietan jarri du habia: Alondegian Urduñan eta Arrankudiagako Oxinbururen proiektuan ere. Diziplina anitzeko eraikina prestatu nahi dute azken honetan, eta esleipena abiatzear dago.\nArtziniegan Mendieta Kultura egitasmoa aurkeztu zuten; baina, momentuz, horren ekitaldi asko agustindarren komentuan edota Etnografia Museoan egiten dira. Hori, jadanik, albiste ona da: 2019an museoaren etorkizuna zalantzan egon baitzen eta. Berez, langilerik gabe geratu zen museoa tarte batez, diru-laguntza gabezien ondorioz.\nZorionez, Artziniegakoak ez du Laudioko Gastronomia Museoaren bidea jarraitu, 2013an desagertu baitzen; eta egun ez dago argi zein izango den erakinaren erabilera. Azken urteotan udalak iragarri zuen liburutegia bertan kokatuko zuela, baina iritzia aldatu eta beste leku batean egongo da.\nDatorren urtean irekiko ditu ateak Faktoriak. Lanak gauzatzen ari dira barruan, baina azken urte eta erdian jarduera jendetsuak prestatu dituzte pabilioian: Azoka soziala, Kot-en azoka eta, nola ez, Arrastiak Faktorian egitasmoa, bertsolaritza, musikak eta zinema emanaldiekin.


[Babestutako edukia] Ekintza txikiek gure ingurua babesten dute - Usurbil - Noaua.eus\n[Babestutako edukia] Ekintza txikiek gure ingurua babesten dute\nNoaua Aldizkaria 2019-03-14 08:54\nKlima aldaketa kontzeptu ezezaguna izatetik, urte gutxiren buruan herritarren ahotan egotera igaro da. Ekintza txikiak ohiko bilakatu dira: birziklatzea, ur gutxiago gastatzea, berogailua neurriz erabiltzea, produktu kimikoen erabilera murriztea, led bonbillak erabiltzea, ingurumen-inpaktu txikiagoa duten garraioa erabiltzea eta abar luze bat.\nBirziklatzea adibidez, gutxi batzuek egiten zuten zerbait izatetik, Debagoienean herritarren gehiengoak modu naturalean egiten duen zerbait izatera pasatu da. Horrela, gaur egun Debagoieneko birziklatze tasa %80tik gertu dago; Gipuzkoan berriz %57koa da tasa, Europar Batasunak 2020rako zehaztutako %50eko indizea dagoeneko gainditu duelarik.\nBestalde, OCU erakundean otsailean argitaratutako ikerketa baten emaitzen arabera, espainiar estatuan herritarren %73ak arrazoi etikoen arabera edo iraunkortasunari lotuta hartzen ditu erosketa erabakiak. Izan ere, birziklatzea bezain garrantzitsua da hondakin gutxiago sortzea.\nDenbora gutxian ohiko jarrera bilakatu da erosketetara norbere poltsa eramatea edota produktu organikoak eta 0 Km-koak erostea. Jarrera aldaketa hori herritarren erabaki kontziente baten emaitza da. Izan ere, OCUren ikerketaren arabera, herritarren %62ak uste du beraien erabakiek mundua eraldatzeko boterea dutela. Erabakiak modu kontzientean hartuta inguratzen gaituen hori babestu dezakegu, etorkizuneko generazioei mundu hobeago bat uzteko aukera bermatuz.\nLaboral Kutxa: zure ingurua zaintzeko aliatua\nIngurunearekiko duzun konpromisoa bermatzen lagundu nahi dizu Laboral Kutxak, ingurua zainduz, zure burua eta familiarena zaintzen baitituzu. Horregatik, zure garraioaren ingurumen-inpaktua ahalik eta txikiena izango dela bermatzeko, Laboral Kutxak Kia Soul Elektrikoa (eta ekologikoa) zozketatuko du, autoko edo etxeko aseguruaren aurrekontua egiten dutenen artean.\nGainera, bi aseguruak kontratatzea erabakitzen baduzu, 100 euroko deskontua izango duzu. Bi aseguruetatik bat kontratatuta ere deskontuak izango dituzu: 50 euroko beherapena auto asegurua kontratatuz gero eta 20 eurokoa etxeko aseguru bakoitzarekin.


Arrakastatsua izan da Olatu Talka 2013 • ZUZEU\nArrakastatsua izan da Olatu Talka 2013\nOlatu Talka 2013 bide onetik joan da 2.000 sustatzaileren parte-hartzeari esker. Zenbait unetan eguraldia kontrako jarri zen arren, egitaraua osatu zuten 250 jardueretako gehienak espero bezala gauzatu ahal izan ziren, eta arrakasta nabarmenarekin gainera\nAmaitu da dagoeneko, eta arrakasta handiz, Olatu Talka 2013, energia kulturalaren eta sozialaren jaialdiaren laugarren edizioa, zeinak hiru egunetan Donostia hiria herritar, elkarte eta eragileek sustatutako jarduerez bete dituen.\nLaugarren aldiz jarraian, herritarrek 2016 Bulegoak urte hasieran egindako deialdiari erantzun bikaina eman diete eta guztira 2.000 parte-hartzaile baino gehiago inplikatu dira 250 jardueraz osatu den egitarauean, sekula baino gehiago. Hori guztia Olatu Talka pixkanaka superprodukzio gisa finkatzen ari den adierazgarri da: askotariko jarduerak ditu, hainbat tokitan gertatzen da eta ehunka eragile eta herritarren arteko harremanaren eta elkarlanaren bidez gauzatzen delako, azken batean.Horretan guztian, Donostia Kulturaren lanak aipamen berezia merezi du.\nDonostia 2016ren proiektu-zuzendari Igor Otxoak adierazi duenez “balorazioa ezin hobea da, pixkanaka jendea ulertzen eta barneratzen ari baita Olatu Talka eta Donostia 2016 herritarrenpartaidetzaren bidez eraikitzen direla”. Hala berean, azpimarratu nahi izan du jaialdiak gero eta hobeto erakusten duela DSS2016EU proiektuak defendatzen duen kultura zabal eta ireki baten kontzeptua: “Olatu Talka gutxinaka-gutxinaka kultura mota berriak ari da txertatzen; kultura arte bakarrik dela dioen ideiatik urruntzen ari garen heinean”.\nPasa den ekitaldietan bezalaxe, askotariko diziplinetako jarduerak programatu dira jaialdiaren laugarren edizio honetan eta norabide zuzenean aurrerapausoa izan da jarraitzeko programazioa handitzen, hobetzen eta aberasten kalitate hobeko eta aniztasun nabariagoko proposamenekin.\nEGURALDIAK EZUSTEKOREN BAT EDO BESTE EMAN ZUEN\nLarunbat goiza euri-jasa nabarmenekin hasi genuen, eta eguraldiak ez zuen itxura onik, baina susto bat baino ez zen izan azkenean. Horren erakusgarri, programazio osoko bi ekintza besterik ez ziren bertan behera geratu aurreikuspen meteorologikoa zela kausa: “Flashanimation” eta “Epeitzek” (azken hori Etxarri-Aranatzen). Beste zenbait kasutan, egoera berbideratzeko tokiz aldatu ziren ekintzak: “Orfeoia estereoan” Santa Maria elizan egin zen; “Olatu Talka mundura, Verdini efektua munduari zabalik” ekimena San Telmo Museoaren elizan egin zen; “Arte zentsuratua” Bilbo plazara lekualdatu zen; “Kimutx” jarduera San Jeronimoko kriptan egin zen…\nDena dela, azken orduko aldaketok ez ziren eragozpen izan jendea ikuskizun horiez gozatzera joan zedin. Izan ere, aurrez adierazi moduan, aldaketak azkar eman ziren ezagutzera, Twitter bidez eta olatutalka.eu webgunean.\nZIKLOBIA, ARRAKASTA IZUGARRIA\nAtzo, igandea eguraldi bikainarekin hasi zen eguna goiz goizetik, eta alaitu egin zituen Ibaetatik Zubietara arteko Ziklobiak barne hartutako jarduera guztiak, 35 guztira.\nEgun batez, Ibaeta eta Zubieta elkartzen dituen errepidea itxi egin zen motordun ibilgailuentza, eta oinezkoentzat, bizikleta, patin edo motorrik gabeko beste edozein garraiobiderentzat soilik izan zen erabilgarri. Errepideaz gozatzeko beste aukera bat izan genuen Kalapiek proposatutako eta bere laguntzarekin zein mugikortasun jasangarriaren, kirolaren eta osasunaren esparruetan lanean diharduten erakunde, eragile eta pertsonen laguntzarekin antolatutako ekimen honi esker; haize zabalean, jende guztiarentzat eta doan.\nJai-giro aparta izan zen bertan, eta baita segurua eta lasaia ere, ezbeharrik gabe. Balantze orokorra bikaina da, beraz. Igor Otxoak esandakoaren arabera, “Jaialdiaren alaitasun handietako bat Ziklobiak izan duen harrera eta erantzun positiboa” izan da. Donostiako erdigunearekin elkarlotzeko zailtasun handiagoa duten auzoak konektatzeko helburua bete egin da, “herritarren erantzun zoragarriari” esker.\nZiklobiaren bokazioa zera da, urtean zehar mantentzea, eta etorkizun laburrean maiztasun finko batekin egin ahal izatea. Lehen esperientzia positibo honek bultzada emango dio helburu horren lorpenari: espazio publikoaren erabilera berriak egiteari, alegia, non protagonistak oinezkoak eta motordunak ez diren ibilgailuak izango diren.\nDonostia, Kultura, Olatu Talka\nEuropako Kultur Hiriburuaren Bulegoaren kontu ofiziala\nBake prozesua indartzeko 12 gomendio\nGladys-i omenaldia ekainaren 2an


[GOI] Dantza latinoen ikastaroa Eskoriatzan\nmsg.2019-10-30 09:57:05 dsanchez-k idatzia\nEgubakoitz iluntzero ari dira Eskoriatzan dantza latinoen ikastaroa egiten. Angel Oiarzabal dute irakasle eta nor baino nor hobe dabiltza herritarrak hainbat pausu ikasi eta gerri aldea mugitzen.\nDebagoiena/ Eskoriatza/ Pilotalekua\n[GOI] Zirikatzen: Herritarrek egindako galderekin jolasean\nmsg.2019-10-30 16:30:24 agoiti-k idatzia\nHemen Debagoiena saioko tarte berriko bigarren atala. Oraingoan, herritarrek luzatutako galderekin aritu gara jolasean. Herritar batzuek beste herritar batzuk zirikatu dituzte. Umorea protagonista izanda, une dibertigarriak ekarri ditu berriz, Bergaran grabatutako zirikatzen atalak.\nDebagoiena/ Bergara/ Herriko kaleak\n[GOI] Andoni Mikelarena, KoopFabrikaz\nmsg.2019-10-30 15:39:28 jinuntziaga-k idatzia\nDena gertu dago ekintzailetza sozialeko proiektuak sustatzen eta garatzen laguntzea helburu duen KoopFabrika egitasmoaren laugarren ediziorako. bi formazio saio egingo dituzte ikasturte honetan: azaroa eta abendua bitartean bata; eta otsailetik apirilera bestea.\n[GOI] Xabier Berasategi, wolframaren gaur egungo erabileraz\nmsg.2019-10-30 17:37:56 jinuntziaga-k idatzia\nBergarako Zientzia, Teknologia eta Berrikuntza Jardunaldien barruan, wolframari egungo industrian ematen zaion erabilera izan da landutako gaietako bat. Izan ere Bergarako Gurea, Metagra eta TTT Taldeek torlojugintzan erabiltzen den pieza bat sortzen dute dute elkarlanean Elhuyar anaiek isolatutako elementu kimikoa erabilita.\nDebagoiena/ Bergara/ Goienako platoa\n[GOI] Atxabalta Mugiren berri ematen Jokin Atxaga\nmsg.2019-10-30 15:38:16 jinuntziaga-k idatzia\nAthloneko langile den Jokin Atxaga da Atxabalta Mugiren arduraduna eta horren berri eman du.\nDebagoiena/ Aretxabaleta/ Kiroldegia\n[GOI] Kepa Leturia, Txapa irratiaren 35. urteurrenaz berbetan\nmsg.2019-10-30 17:36:59 jinuntziaga-k idatzia\n1980ko hamarkadako irrati libreen loraldian jaiotako Txapa irratiak 35 urte bete ditu, eta ospakizunek bihar hasi eta azarora arte iraungo dute; hamabost saiorekin abiatuko dute denboraldia, ideia berriei ateak "erabat" zabalik: "Uhinak astintzen jarraituko dugu"\n[GOI] Hemen Debagoiena (2019-10-29)\nmsg.2019-10-30 09:54:54 jinuntziaga-k idatzia\nUrriaren 29ako saioan, Atxabalta Mugiren arduradun Jokin Atxaga izan da platoan egitasmoa martxan jarri zenetik hiru urte pasa ostean izan duen erantzunaren inguruan berbetan. KoopFabrikaren laugarren edizioa eta Eskoriatzan dantza latinoen inguruan egiten dabiltzan ikastaroa ere izan dira hizpide.\n[GOI] Hemen Debagoiena (2019-10-30)\nmsg.2019-10-30 16:29:56 agoiti-k idatzia\nUrriaren 30eko saioan, Txapa irratiko kide Kepa Leturia izan da platoan irratiaren 35. urteurrena dela eta. Wolframak industrian duen erabilerari buruzko azalpenak eman ditu TTT Taldeko zuzendari Xabier Berasategik; eta Donostian egindako Katxalin martxan izan ziren bergararrekin egon da Jone Olabarria. ‘Zirikatzen’ tartean Bergaran izan da baita ere Aitor Agiriano, eta herritarrak elkarri galdezka jarri ditu.\n[GOI] Gaba beltza\nmsg.2019-10-30 10:34:10 mregueiro-k idatzia\nArimen gaua edo gaba beltza gero eta gertuago dago eta gurean ere badabiltza egun horien bueltan beldurrezko ohiturak prestatzen. Ekintzaren nondik norakoak azaldu dituzte Arrasaten.\n[GOI] 'Nomadak-El Trenico' ibilbidearen inguruko bizikleta martxa, Bergaratik Eskoriatzara\nmsg.2019-10-30 11:20:14 mregueiro-k idatzia\nZazpi artista dabiltza Bergara eta Lizarra lotzen zituen antzinako Vasco-Navarro trenbidea artez janzten. Eta zapatuan, Bergaran hasi eta Eskoriatzara arte bizikletan joan ziren hainbat herritar; artisten lanak bertatik bertara ikusi zituzten, eta azalpenak ere jaso zituzten euren ahotik.\nDebagoiena/ Bergara, Eskoriatza/ Bergara, Eskoriatza\n[GOI] Arimen Gaua edo Gau Beltza\nmsg.2019-10-28 18:05:18 jinuntziaga-k idatzia\nAzken urteetan ugaritu egin dira herrietan Halloween beharrean Gau Beltza edo Arimen Gaua berreskuratzeko edo berrasmatzeko ekimenak, eta horiei laguntzeko baliabideen kutxa bat atera du Euskaltzaleen Topaguneak.\n[GOI] Sarek antolatutako bizikleta martxa\nmsg.2019-10-28 18:03:22 jinuntziaga-k idatzia\nElgoibar eta Oñati arteko bidea egin zuten bizikletan, hainbat lagubek, Sebas Etxaniz eta Joseba Arregi presoen askapena eskatzeko.\n[GOI] Hemen Debagoiena (2019-10-28)\nmsg.2019-10-28 18:01:48 jinuntziaga-k idatzia\nHemen Debagoiena (2019-10-28)


kritiken hemeroteka » Bernhard bariazioak\nBernhard bariazioak Karlos Del Olmo / eizie.org, 2009-07-16\nThomas Bernhard (1931-1989) letren errepublikaren menpeko nazioarte zabalean XX. mendeko idazle handien artean handienetako batzat dute. Umezaroa ia osorik eman zuen amaldeko aitita-amamekin, oso gazte zela haiengana bidali zutenez gero (ez zuen aita ezagutu). Haren prosa ikonoklasta eta errepikakorrak berdin bereganatu zituen miresle sutsuak eta kritika sutuak. Ez zuen elkarrizketatzerik onartu ohi, eta hil baino hiru urte arinago onarturiko autu horietako batean adierazi zuenez, beste idazle askori ez bezala, hari bost axola zion bere liburuen patuak. Izan ere, ardurarik handiena berberaren zoria, adua zuen, eta ez liburuena. Thomasek Alferrikaldua euskaratu dion Ibon Uribarri itzultzailea ezagutu ez bazuen ere, euskal itzulpenarekin ere erlazionaturik dagoen beste esakune biribil bat bota zuen ziplo: haren liburuen itzulpenek bost piper axola ziotela, itzulia beste liburu bat delako. Zioenez, itzulitakoak ez du ezelako zerikusirik jatorrizkoarekin. Liburu itzulia itzultzailearena da, ez egilearena. Berak alemanez idazten zuela eta bere liburuen itzulpenak jasotzen zituenean, gehienik ere, azaleko irudiek miresmena sor ziezaioketela, besterik ez. Idazlan itzuliek ez dutelako idazlariaren lanarekin inongo zerikusirik, izenburu harrigarriro ezberdina salbu. Itzulpenari ezinezko zeritzon. Esku artean dugun eleberrian landu zuen gai nagusietako bat ekarri zuen berbabidera itzulpenaren ezintasuna azaltzeko: musika pieza bat berdin jotzen da mundu zabalean zehar nota idatziak erabilita, baina bere liburu bat beti jo beharko da alemanez, egilearen beraren orkestrarekin.\nAntzerkia ere idatzi zuen, eta antzezlanei gagozkiela ere iritzi berekoa genuen: Der Weltverbesserer (Mundu-konpontzailea) lana antzezle jakin batek hiri jakin batean antzezteko idatzi zuen, egileak antzezlaguna ezagutzen zuelako eta, haren ustetan, beste inork ezin zuelako rola egokiro jokatu. Beste herriren batean bestelako antzezle batek antzeztuz geroz, ezer ez zen berdina izango. Gauza bat eginda arazoak besterik sortuko ez bada, hobe ez egitea, horixe uste zuen.\nOspearen alorrean, itzal handiagoa lortu zuen Austriatik kanpo barruan baino: “Austrian musika eta antzerkia besterik ez dute maite. Enparauak hutsaren hurrengo dira austriarrentzat”. Halere, berak eta bere pertsonaia batzuek ezer ez zitzaiela axola aldarrikatu arren —axolagabezia unibertsal moduko bat—, letrek ardura zioten, inoiz ez ziolako idazteari utzi. Bere burua piano-jotzaile baten antzera ikusten zuen: zer edo zer ondo egin nahi izanez gero, astiro joan beharra dago. Hasieran, saiatu hiru notarekin. Gero, hogeirekin. Atzenik, den-denak ezagutzeraino helduta, gainerako bizialdia ikasitakoa etengabe bikaintzen eman beharra izango da. Sortzailea (itzultzailea ere?) horretarako biziko da. Halaxe jokatzen zuen Thomas Bernhardek hitzekin. Hori bezain erraza eta… halako zaila! Artearen erakarpena, muina, aukeraturiko instrumentuan geroago eta hobeago izaten saiatzean datza. Alferrikaldua idazlanak ere horretaz berba egiten du: onena izateaz eta onena ez zarela konturatzearen ondorioz amore eman beharraz.\nItzulpenari dagokionez, irakurleak, Euskaltzaindiak onartzen ez omen duen izenburu batez gain, han-hemenka puntuazio, hitz elkartu eta komunztadura harrigarriren bat edo beste topatuko du, baina horrek ez dio alerik kenduko berez zail den testu bat irakurleengana hurbiltzeko Ibon Uribarrik egindako saio eskerga honi. Dena dela, ai itzultzaile guztiok itzultzea balute, Bernhardek bere lan itzulien gainean adierazitako axolagabekeria lagun, Ibonek bezain nasai eta estutasunik gabe!\nHildakoan ere berezi-berezia izaten jarraitzea lortu du, debekaturik utzi bazuen bere antzezlanak ostera ere antzeztea. Egile honi dagokionez, irakurleoi beti geratuko zaigu zalantza handi bat: ea idazleak adierazi nahi izan zuen guztia benetan harrapatzerik lortu dugun. Eta horretan ez zaigu batere lagungarri gertatuko Thomas Bernharden esana: “Ergeltasuna ezin da osatu. Bueltarik ez duen gertaera dugu”. Eskerrak beste nonbait ere adierazi zuela “jendeak hamarkada joan hamarkada etorri ugari bota ditzake ergelkeriak, baita nik ere”.


CSICek 700 bat goroldio-espezie sailkatzen ditu Aragoin | Consumer\nLandare briofito horiek funtzio ekologiko garrantzitsuak betetzen dituzte, hala nola basoko mantxo humiflea osatzea.\narabera: Larunbata, 2011ko urtarrilaren 08a\nIkerketa Zientifikoen Kontseilu Goreneko (CSIC) Ekologia Institutu Pirenaikoak katalogo bat egin du Aragoin dauden ia 700 goroldio-espezieekin (briofitoak). Besteak beste, biologia, ikerketaren historia, habitata, ugaritasuna eta morfologia ageri dira zerrendan. Ikerketa-erakunde publikoak jakinarazi du datu-basea Interneten kontsulta daitekeela.\nGoroldioek funtzio ekologiko garrantzitsuak betetzen dituzte, hala nola lurzorua sortzea gainazal harritsu biluziak kolonizatzean, oihanetako mantillo hezegarria eratzea, ur-bolumen handiak atxikitzea eta lurzoruaren biologiarako funtsezkoak diren izaki txiki asko babestea. Horri dagokionez, Marta Infante CSICeko briologoak, katalogoa egitearen arduradunak, honako hau azpimarratu zuen: “goroldioak duen rolaren ondorioz, goroldioak biltzea, batez ere Gabonetan, kalte ekologikoa da eta leku bateko dibertsitate biologikoa pobretzen da”.\n“Espezie gehienetan, hazkundea nahiko motela da, eta 15 urte baino gehiago igaro daitezke harri batek kendu zioten muskulu-estaldura berriro izan dezan”, adierazi zuen Patxi Herasek, CSICeko Aragoiko institutu bereko briologoak. Horregatik, “kontuz ibili behar da Gabonetako denda eta azoketan jaiotzentzako goroldio naturala erosten denean, eta egiaztatu behar da ez dela gehiegi bildu, ia industrialki”, gehitu zuen. Jaiotzak goroldio naturalarekin apaindu nahi badira, CSICeko ikertzaileek zuzenean landatik jasotzea gomendatzen dute, kantitate txikitan eta hainbat tokitan, “tapizak ez eramateko eta lurzorua biluzik uzteko”.\nGainera, “oso garrantzitsua da Gabonen ondoren zaborretara ez botatzea, berrerabiltzea baizik”. Ondo lehortzen bada, plastikozko poltsa batean gordetzen da eta hautsetik eta argitik babesten da. Goroldioa Gabonetan erabil daiteke hamarkadetan zehar, ziurtatu zuen Herasek.\nbasoak briofitak dibertsitate biologiko lurzoru musgo-eu


txintxarri.eus: Tomas Ruti Parra: "Zorionez, gustuko nuen zerbaitetan lan egiten nuen"\nTomas Ruti Parra: "Zorionez, gustuko nuen zerbaitetan lan egiten nuen"\n36 urte Euskadiko Orkestra sinfonikoko kide izan ostean, erretiroa hartu du Tomas Ruti Parrak. Ez dio musika egiteari utziko, baina beste zaletasun batzuentzat denbora gehiago izango du orain\nNerea Eizagirre 2019/01/20 9:00\n2018ko abendua hilabete berezia izan da Tomas Ruti Parra (Madril, 1953) fagot jolearentzat. 65 urteak bete eta erretiroa hartu du. Euskadiko Orkestra Sinfonikoko kide izan da haren sorreratik, 1982 urtetik. 36 urte hauetan hamaika bizipen pilatu ditu, baina bereziak izan dira abenduan Alemania eta Austriara egin duten bira eta azken kontzertuak.\nDenboraldiko abenduko kontzertuan omenaldi txikia egin zizuten.\nLore sorta bat eman zidaten eta negarrez hasi nintzen, orkestra erdia ere. Oso hunkigarria izan zen. Kontzertu osoan emozioa mantendu nuen, baina momentua iristean eztanda egin nuen. Oso pozik nago. Jende asko gerturatu da niregana, espero ez nuen jendea. Lankideak eta orkestra erakunde bezala agur ederra egin didate. Espero nuena baino gehiago izan da.\nOstean, Alemania eta Austriara egin duzu bidaia, eta azken kontzertuak egin dituzu.\nOrkestrako lehen bira egin genuen leku batzuetara joan gara. Linzen eta Munichen jo dugu, esate baterako. Oso polita izan da. Oroitzapen politak ditut.\nAzken kontzertua Diario Vasco-ko kontzertua izan da, abenduaren 19an. San Tomas egun bezperan eta nire urtebetetze egunetik gertu. Juanjo Oconek zuzendu zuen. Urte asko dira elkar ezagutzen ditugunak eta nik agurtzea nahi zuen. Baina momentua ez zela esan nion. Bi abesbatza, dantzariak, etb zeuden. Oso kontzertu ederra izan zen, hunkigarria.\nOrain erretiroaz gozatuko duzu, ezta?\nJende askok esan dit orain gustuko dudan zerbait egin ahal dudala, baina zorionez gustuko dudan zerbaitetan egiten nuen lan.\nEz da gustuko dudan gauza bakarra, Argazkilaritza gogoko dut eta kamarekin eta ordenagailu aurrean orduak egiten ditut, Photoshopen. Irakurtzea ere gustuko dut. Beste ekintza batzuk ere egiten ditut.\nNiretzat lan egitea ez zen nekaldia. Egun batzuk bazeuden etxean lan egiteko gogorik ez nuela, baina hurrengo egunean entsegua nuen eta nire lana zen. Ganbera musikan ere jarraituko dut.\nNola erabaki zenuen musikari izan nahi zenuela? Eta zergatik aukeratu zenuen fagota?\nNik instrumentuak nire kasa ikasita jotzen nituen. Gitarra, txirula, armonika... orduan eskura nuena. Abestea ere gogoko nuen.\nBaina Orkestra nazional sinfonikoaren kontzertu batera joan nintzen. Lagun batek sarrera bat zuen libre eta berarekin joateko eskaini zidan. Mahlerren lan bat eskaini zuen, gaizki ez badut gogoratzen. Bertan ginela lagunak esan zuen ze polita izan behar duen hori barrutik entzutea, eta horrek nigan eragina izan zuen. Lehen aldia zen entzuten nuena eta guztiz ulergaitza bazen ere niretzat, hunkitu ninduen.\nEta momentu horretatik aurrera instrumentuak begira hasi nintzen. Nik guztiak nituen gustuko, baina Vivaldiren fagoterako kontzertu batetako diskoa entzun eta maitemindu egin nintzen. Solfeo ikasten hasi nintzen eta ez nuen instrumenturik. Fagotak 78.000 pezeta balio zuela jakin nuenean, imajinatu dezakezu. Edonork ezin zion aurre egin. Hala ere, urte batzuk geroago, nire gurasoek itsuan erosi zuten.Nigan sinetsi zuten.\nNola izan zenuen Euskadiko Orkestraren sorreraren berri?\nEspainiako aldizkari guztietan jakinarazi zuten Euskal Herriko orkestra sinfonikoa izango zena sortuko zuela Euskal Erkidegoak. 1981ko abuztua zen. Esango nuke Erkidegoko bateko lehen orkestra zela, gerora sortu ziren beste batzuk.\nEta animatu zinen...\nPostu guztiak eskaintzen ziren. 1981ko irailean oposaketak egin ziren, eta aurkeztu nintzen. Espainia guztiko jendea etorri zen, eta zortez hartu ninduten. Lasarte-Oriara etorri ginen bizitzera alokairuan pisu bat aurkitu genuenean. Geroztik hemen nago.\nMusikari asko geratzen al da lehen oposaketa horretatik?\nHamar edo hamabi pertsona daude oraindik orkestran. Eta urte horretan orkestra osatzeko egin ziren beste oposaketetako jende asko ere mantentzen da, batzuk Lasarte-Orian bizi dira. Guretzako zorte handia izan zen orkestra zerotik hastea.\nPrestakuntza eta zortea izan behar da. Balio handia duen jende askori zortea falta izan zaio, lanbide guztietan bezala.\n36 urte hauetan, lankide ugari izan dituzu, beraz.\nBai, horrela da. Batzuk zoritxarrez ez daude gure artean. Gogoan ditut Juan Etxebeste Irungo biolinista, Jose Carrera Tolosako perkusionista… jende oso atsegina. Asko izendatu ahal ditut. Beste asko denbora gutxian egon dira orkestran.\nBaina guztiek utzi dute zerbait, musikari, zuzendari edo bakarlari izan. Gauza txarrak ere uzten dituzte noski, baina horietaz ere ikasten da.\nGainera, taldeko gehiengoa urte batzuk daramatzagu elkarrekin lanean. Oso garrantzitsua da bloke egonkor bat egotea. Izan daiteke noizbehinka kide berriak etortzea, azken urtean bezala, baina oinarri bat dago taldean. Errazagoa da bat atalera moldatzea, bi edo hiru baino. Nire ustez, hori da orkestrak hainbeste urtez maila onean lan egitearen arrazoia.\nLehen entseguak Miramar jauregian egin zenituzten, ezta?\nBai, horrela da. 1982ko apirilean hasi ziren entseguak. Guretzako luxu bat zen hori. Imajina, Madrilen bulego batean egiten nuen lan. Bulegoa Miramar jauregiagatik aldatzea, Kantauri itsasoa ikusten… Bi saloitan egiten genuen lan.\nGainera, hasieran ez genekien zein izango zen egoitza, hiru hiriburuetako bat izango zela bakarrik aipatu ziguten.\nHilabete gutxira, Bellas Artesera aldatu ginen. Itxia zegoen eta besaulki-patioa egokitu zen guretzako. Plataforma batzuk jarri ziren atrilak jartzeko, eta kaleko argiak jarri ziren. Ahal zena ekarri zuten. Zegoenarekin egiten zen lan. Gainera, gehienak orkestra munduan esperientzia gabeak ginen.\nHorrek ez du zerikusirik gaur egungo azpiegiturekin edo baliabideekin. Zaila izan zen, baina polita.\nNoiz hasi zineten kontzertuak eskaintzen?\nOrkestraren lehen urtean, hau guztia guri eskutitzez iristen zitzaigun, formaziorako izango zela esan ziguten. Baina momentua iritsi zenean, gogoak edo irrika zegoelako, guztia aurreratu zen. Guk ere kontzertuetan aritzea beharrezkoa zen.\nHorrela, lehenengo kontzertuak Euskal Herrian zehar egin genituen. Aurkezpen bira izan zen Bizkaia eta Arabatik barrena, Kanpetzu, Aramaioa, Balmaseda… Bidaia pila egin genituen Irunen izan zen lehenengoa, 1982ko ekainaren 24an, Junkaleko elizan Ametsa abesbatzarekin.\nEgitarau bat edo bi genituen. Ez da orain bezala, asteko edo bi astean behin egitarau bat osatzen dugula. Orduan partitura pila genituen atrilean, 15-20 bat eta denak prestatzen genituen. Eta horren arabera osatzen zen kontzertuetako egitaraua. Ilusioa handia genuen.\nEta Hamabostaldian izan zen estreinaldi ofiziala...\nHori esan daiteke. Verdiren Requiem-a eskaini genuen. Ez ditut abeslari guztiak gogoan, baina Carlo Bergonzi tenorea zen horietako bat, eta bere azken kontzertuetako bat izango zen.\nFrakak emanaldi horretarako egin ziren, ordura arte alkandora zuri eta galtza beltz batzuekin joaten ginen.\nEta urrian eman genuen gure denboraldia lehen kontzertu ofiziala. Nicanor Zabaleta izan zen zuzendaria.\nNoiz egin zenuten lehen nazioarteko bidaia?\n1984ko ekainean izan zela esango nuke. Ez nago ziur, agian Bordelera joan ginen kontzertu baten bat ematera. Baina lehen bira luzea Alemaniara izan zen. Alemaniara autobusez joan ginen eta 18-20 bat eguneko bidaia izan zen. Orduan ez zeuden gaur egungo azpiegiturak eta autobusez joan behar izan ginen.\nOdon Alonso zen zuzendaria eta solista ere eraman genuen. Bira horretarako egitarau ikusgarria zen. Manuel de Fallaren Sombrero de tres picos laneko suitea, Euskal Melodiak, Concierto de Aranjuez…\nArrakasta duten lanak ziren eta jendeak espero dituenak. Bira polita izan zen eta herri askotan egon ginen.\nAlemania eta Austriara behin baino gehiagotan joan zarete...\nBira asko egin ditugu, orain ez ditut guztiak buruan. Musika eskaera handia dago herrialde horietan.\n1984ko iraila-urria aldera, Patrick Juzeau frantziarrarekin, gure bigarren zuzendari titularrarekin joan ginen. Schuberten 9 sinfonia, D 944, Handia genuen egitarauan. Salzburgon, Festpielehausen, bi kontzertu ere eskaini genituen, ballet nazionalarekin eta Sombrero de tres picos osoa egin genuen. Arrakasta handia izan zen eta ikusle asko hurbildu zen, nahiz eta orkestra ez ezaguna izan.\nPassaura, Alemania, askotan joan gara Europäische wochen jaialdira. Berta behin, Mischa Maisky txelo jole letoniarrarekin joan ginen Dvorak-en txelo kontzertua jo genuen.\nBira luzeena eta arrakastatsuena 1992ko urria azaroa izan zen. Kontzertu asko egin genituen, hogei egunetan hamazazpi kontzertu, ia kontzertua eguneko. Miguel Angel Gomez-Martinez zen orduan zuzendari titularra eta Pepe Romero gitarra jolea izan zen solista, oso trebea. Concierto de Aranjuez jo genuen, aurretik Ravelen Rapsodie espagnole... Egitarau borobila zen eta arrakasta handia izan zen. Munich, Hamburgo, Viena, hiri handietan izan ginen.\nEuskal Herria saltzeko ere baliatzen ziren lehen bidaia horiek. Diptikoak edo informazioa jartzen zen aulkietan. Gerora Ven y cuentalo eta horrelako kanpainak egin dituzte.\nGerora, beste herri batzuetan ere izan gara. 2000 urtean Italia eta Argentina; 2017an, Argentina eta Brasil.\nDonostian dago egoitza, baina Euskal Herriko beste hiriburuetan ere kontzertuak eskaintzen ditu.\nOrkestra oso bidaiaria da. Jendeak Donostiakoa dela esaten duen arren, Bilbon, Iruñean eta Gasteizen ere asko jotzen dugu.\nEgia da Donostian bazkide gehien dagoen lekua dela. Hemen ez dago lekurik hainbeste jenderentzat, Kursaal aretoa bitan betetzeko haina dugu. Horregatik ohikoa da orkestrak Donostian egun gutxitako epean bi kontzertu eskaintzea. Beti dago beteta.\nIruñean ere jende asko dago. Gasteizen gero eta entzule gehiago dago. Orain Principal antzokian jotzen dugu. Lehen ez dut izena gogoratzen, zinema antzeko batean zen eta familia giroan jotzen genuen. Eszenatokian besaulki-patioan baino gehiago ginen. Baina hori asko aldatu da.\nBilbon ere, nahiz eta bere orkestra izan, jende asko izaten da gu entzuten. Musika eskaera handia da gaur egun.\nZenbat denbora behar du orkestrak kontzertu bat prestatzeko?\nLehen entsegu aste bat egiten zen eta hurrengo astean kontzertuak egiten genituen. Orain aretoen arabera, zuzendari eta solista gonbidatuen arabera finkatzen dira kontzertuak. Beraz, horretara moldatu behar da. Kontzertu bat prestatzeko hiru edo lau egun izaten dira normalean. Egun batzuetan entsegu bikoitza egin behar da.\nHala ere, guztia prestatzeko denbora dago. Kontzertuen egitarauak eta partiturak aurretik izaten ditugu eskura. Artxiboan dago guztia. Estreinaldien kasuan larriago ibili gaitezke. Horrela lanak eskatu eta etxean lan egin behar dugu.\nZuen lanean ikusten ez den lan asko dago, ezta?\nBakarkako lan asko dago. Ez da plaza ateratzea eta listo. Guk egunero 4 ordu entseatzen ditugula dirudi. Baina ordu horien atzean bakarkako lan asko dago. Bakoitzak obrak ikasi behar ditu, noski. Zerbait ez baduzu ongi egiten, zure lana da konpontzea, ez dizu inork lagunduko. Lan hori orkestraren lanean eta mailan antzematen da. Zuk maila horrekin bat joan behar duzu, bestela ipurdia agerian duzu.\nEta lan guztietan bezala eguneratzea ere ezinbestekoa da. Oposaketa berri bakoitzean sartzen den jendea prest dator, eguneratuagoa hainbat alorretan eta zuk ere maila bera eman behar duzu. Zure lana da. Baina hori normala da.\nBaina zuen lana besteak baino atseginagoa dela esan daiteke.\nZorionez, gure lanean ongi egiten baduzu, jendeak txalotzen zaitu. Beste lanbide batzuetan zailagoa da hori.\nMusikariek badugu handikeria puntu bat, eta jendeak entzutea eta txalotzea gustuko dugu. Eta horrek asebetetzen gaitu. Zergatik ukatu. Bestela ez ginateke jendearen aurrean jarriko. Jende ugarik beldur dio. Beldur eszenikoa ere izan dezakegu. Artista guztiok izan dugu momenturen batean.\nAipatu duzu ganbera taldeetan jarraitzeko asmoa duzula...\nCarlos Rosat, Mario Telenti piano jolea, Tomas nire semearekin biolin jolea dela, edo Itsasne Fernandez Irungo klarinete jole batekin hiruko taldeak osatzen ditut. Gogoko ditugun gauzak egiten ditugu eta gehienetan musu-truk. Danok Kide eta Jesus Mari Egizabalen eskutik Ama Brigitarren komentuan behin baino gehiagotan jo dugu, baita Atsobakarreko erresidentzian ere. Guretzat gogobetegarria da, jendeak eskerrak ematen dizkigu, baina guk ere ederki gozatzen dugu. Horrelako gauzak egiten dituzunean, betebeharra ez denean, gozatzen dugu. Bestela ez genuke egingo.\nOrkestran ere, haize instrumentuetarako ganbera taldeetan parte hartu dut, Mozart edo Haydn zortzikoak edo seikoak egin ditugu, Beethoven ere asko jo dugu. Taldean gozatzen duzu eta giro ona egon ohi da horrelako taldeetan.\nIrungo kontserbatorioan ere irakasle lanetan ibili zinen.\nHamazazpi ikasturte egin nituen. Niretzat esperientziarik politena izan zen. Zorte handikoa izan nintzen eta ikasle paregabeak izan nituen fagot eta ganbera gaietan. Lan egiteko gogo handiak zituzten gazteak ziren.\nLanbidea maitatzen irakatsi nahi izan nien. Edozein irakaskuntzatan bezala, ikasleak motibatu behar dira, oinarrizkoa da. Ez dira ikasleak gutxietsi behar, ez zaie horretarako gai ez direla esan behar. Bakoitzaren trebetasunez baliatu behar zara.\nIkasle askok bere ikasketak amaitu dituzte edo Musikenera joan dira edo nazioartean dabiltza. Nire lehen ikaslea Amezti Gojenola Bilboko Musika eskolan dago eta Cristian Garcia oposaketak egiten ari da Europa osoan zehar. Beste batzuk ez zituzten goi mailako ikasketak egin, baina momentu onak izan zituela esan daiteke. Izan ere, ez da irakaskuntza arlo profesionalera bakarrik mugatu behar. Nire ustez hezkuntza musikala pertsonaren garapenerako garrantzitsua da. Koordinazioa lantzen da, batez ere. Taldean jotzea, beste gazteekin egotea... sozializazioa garatzen da. Ikasketak hasi eta gutxira kontserbatorioko bandan daude eta ganbera taldeetan. Gero agian ez dira musikariak izango, baina positiboa da.\nHezkuntza musikala ere asko aldatu da. Nik izena eman nuenean, egun batetik bestera izan zen eta ez zegoen ia ikaslerik. 40 urte pasa dira. Orain eskaintza zabalagoa dago eta eskaria ere handia da. Baina egiten den guztia nire ustez gutxi da. Batxilergoan, DBHn… Pena bat da beste herrialdeetan egiten dena ez kopiatzea. Ez dut esan nahi guztiek piano bat edo biolin bat erosi behar dutenik. Baina musika sustatu behar da.\nGure etxeko printzesari zazpi muxu potolo. Zorionak Aiara.


Nafarroako FIRST LEGO League otsailaren 14ean ospatuko da. Ikus ezazue zuzenean!\nFIRST LEGO League Nafarroak lehen aldiz formato hibriboda izanen du. Ezagutu itzazu taldeak, streaming lotruak. programa eta ikus erakustoki birtualak!\nFIRST LEGO League Navarra acogerá por primera vez en formato híbrido a equipos de estudiantes que proponen rediseñar la movilidad y el deporte a través del desafío Replay - Playmakers.\nSTEM Planeta 2021ean: Ezagutu programa eta hona hemen hurrengo ekitaldiak!\nSTEM Planeta Zientzia, teknologia, ingeniaritza eta matematikak sustatzeko dibulgazio-programa da. 2021.urtean STEM ezagutu eta horiekin jarduteko ekimenak martxan ditugu, ikasleek gustoko izanez gero STEM ikasketak hautatu ahal izateko.\nFIRST LEGO League Nafarroa otsailean formatu hibridoan ospatuko da eta bolondresask bilatzen ditugu ekitaldian laguntzeko.\nFIRST LEGO League Nafarroa ekitaldia bolondres guztien laguntzari eta lan handiari esker egin daiteke. Eman izena eta ezagutu STEM beste ikuspuntu batetik!\nNafarroako Cansat txapelketan parte hartzeko izen-emate epea abenduaren bukaera arte zabalik dago!\nEskala txikiko espazio-proiektu batean parte hartu nahi duzu? Oraindik garaiz zaude taldea osatu eta Europako Espazio Agentziaren ekimen honetan parte hartzeko! Hasi nahi duzun irakaslea bazara, edo talderik ez duen ikaslea bazara, abenduaren 11n Instagramen zuzenekoa eginen dugu eta zure zai izanen gara!


Bermeoko kaleak itsasoaren urdinak hartuko ditu Arrantzale Egunean - GARA\nAndra Mari eguna ospatu zuten atzo Bermeon. Datorren asteko ostegunean, berriz, Santa Eufemia eguna ospatuko dute, nekazaritza azokaren ostean Xixili lamia erretzean festa luze hauei amaiera emateko. Hala eta guztiz ere, hurrengo asteburua hastear egongo denez, ondo aprobetxatuko dituzte egunak ekitaldiz betetzeko.\nGose taldea arduratu zen atzoko gaua musikaz janzteaz, gero parrandan jarraituko zutenak animatzeko. Gaur, berriz, Arrantzale Eguna da Bermeon, Bermeoko jaietako garrantzitsuena eta jendetsuena. Urdin ilunez janzten da herria, ohitura arrantzalez jantzita irtetea baita. Hala eta guztiz ere, eguna amaitzerako arrantzale arropak urdinak baino zuriak izaten dira, azkenaldian talko-hautsak botatzeko ohitura hartu baitute.\nGoizetik hasiko dute jaia bermeotarrek. 11.00etan, hildako arrantzaleen omenezko meza ospatuko dutel Santa Eufamia elizan. Gero, lore eskaintza egingo dute eta denak batera kalejiran ibiliko dira txistulariekin. Itsasorako formazioa eman duten arduradunei ere omenaldia egingo diete portuan, arrantzaleen abestia kantatuz.\nEguerdian, 12.30ean, arimen aldeko meza ospatuko dute Almika elizan. Ordu horretatik aurrera ekitaldi erlijiosoek musika eta alaitasunari utziko diete tartea, 13.00etan, Los Incansables, El Despiste eta Patxaranga fanfarreak ibiliko baitira kalean gora eta behera. Horrez gain, trikitilariak izango dira aurreskuak eta zabaletakoak eskaintzen, Sabino Arana plazako kiosko inguruan.\nEguerdiko ordu bata eta erdiak jotzen dutenean bermeotar guztiak batera jaitsieran abiatuko dira eta San Frantzisko plazaraino iritsiko dira Taraskari, iturrian dagoen emakumearen eskulturari, loreak eskaintzeko. Arratsaldean, fanfarreak eta txarangak ibiliko dira berriro batetik bestera, arratsaldeko zazpietan Gaupasa taldeak lekukoa hartzen duen arte. Lameran izango da kontzertua eta bilbainadak zein habanerak abestuko dituzte. Gauerdia igarota, berriz, Lisker taldearen txanda izango da eta ordu bata eta erdietan, FM diskotekak dantzaldia eskainiko du.\nOstiralean Andra Mari Hirugarrena ospatuko dute, Andra Mari egunarekin eta Arrantzale Egunarekin batera jaietako garrantzitsuena. Egun horretan musika eskaintza zabala izango da, gustu guztietako jendeak gehien gustatzen zaiona zuzenean ikusteko aukera izan dezan. Eguerdian Mariachi Real Jalisco taldeak dantzaldia eskainiko du Lamerako kioskoan.\nArratsaldeari ekiteko, 18.00etan, 30. Bermeoko Hiria esku pilota txapelketa hasiko da Artza pilotalekuan. Ordubetera, Irakaskintza kalean Tocata y Fuga antzerki taldeak gaztelaniazko saio bat eskainiko du. Komedia beltzeko lana aurkeztuko du jendaurrean, kalean bertan, eta abestien bidez euren pasadizoak plazaratzen dituzten preso batzuen istorioa kontatuko dute. Iluntzean, 20.00etan III. Bermeoko Uria frontenis txapelketako finala jokatuko dute Artza frontoian. Gero, txokolatea banatuko dute Irakaskintza kalean. Zeliakoek ere jan ahal izango dute txokolatea, horientzako propio erositakoa ere izango baita. Hamar eta erdietan, su ikuskizun ederraz gozatzeko aukera izango da Asturiasko Pablo su-etxearen eskutik. Ordu erdira, gauero bezala, zezensuzkoa aterako dute.\nJaiak irailaren 16an bukatuko dira, Xixili erretzen dutenean, baina une hori heldu artean, Erandioko musika bandaren emanaldiez eta Bermeoko txistulariez gozatzeko aukera ere izango da. Gainera, baserriko produktuen azoka izango da Lameran, trikitilariek girotuta. Eguerdiko hamabietan, txahal haragi dastatzea izango da, eta 12.30ean balkoitik balkoira bertsotan ibiliko dira hainbat bertsolari.\nJaietarako hainbeste ekitaldi prestatu dituztenez, asteburuan ere jai giroari eutsiko diote. Igandean, 28. Bermeoko Uria Ikurrina estropadak izango dira. Horrez gain, 37. Plater Tiro Saria ospatuko dute Gibeleko tiroteka zelaian.\nArrantzale Eguna aspalditik ospatzen dute bermeotarrek. Hegaluzearen arrantza denboraldia amaitutakoan, arrantzale guztiak herrian biltzen zirenean, hasi ziren ospatzen egun hau.\nDatorren ostegunean nekazaritza azoka izango da, eta 22.30ean, jaiei amaiera emateko, Xixili lamia erreko dute, Erandioko musika bandarekin doluzko ibilaldia egin ostean. Gero, su ikuskizuna izango dute.\nBihar, gaueko hamaiketan, Macaco taldearen kontzetua izango da Lameran. Tren zerbitzu berezia izango da Bilbo eta Bermeo artean, abeslaria ikustera etorri nahi dutenei lana errazte aldera.


Panorama Giant, Giant Mendiak, Paseky nad Jizerou\nPetrPikora.com on Urtarrila 17, 2018\nPaseky nad Jizerou Semily auzoan, Liberec eskualdean, mendebaldeko erraldoien mendebaldean daude, Jizera mendien mugan, Jizera Minetako eskuinaldean. 252 biztanle bizi hemen; Gaur egun, oporretan egon ohi diren etxeak eta beste eraikin batzuk daude. Udalerriaren iparraldean Krkonoše Parke Nazionala da, hegoaldeko zatiak, Jizera Mendiak Babestutako Paisaia eremuak dituen kokaleku nagusiak barne.\nHerriko lehen idatzizko aipamena 1713-tik dator.\nProbak ziurrenik 16-n zegoen. Hala ere, erregistro zaharrena 1654-tik dator. zati zaharrena Makov non ziren garai glassworks hartan zuten, eta Havírna non zilarrezko zen mina zen. Denborarekin, atzera basoak giza jarduera eta soilguneak berria gertu agertu etxe gehiago zeinen egoiliarren kasu askotan ehuleak ziren. Hasieran jatorriz baso hezeak gaur egungo hezetasunean biltzen dira.\nOparotasun handiena Paseky izan zen 1869-n, 212 hemen erregistratu zen zenbaki deskriptiboekin eta 1710 biztanleekin. Ondoren, likidazioa poliki-poliki jaitsi egin zen. Pasek esklusiboki esklusiboki txekiarrak izan ziren arren, Municheko Hitzarmena Alemaniarekin lotu zen Sudetenlandian. Pasek-eko biztanleek ez zuten zuzenean ukitu alemaniarren gerraosteko kanporaketarekin, biztanle iraunkorren beherakada masiboa gertatu zen eta oporretako erosle gehienak erosi zituzten. Meadows egoera baserri baten zaintza neurri batean hondatuta zegoen mekanizazio astuna, neurri batean ahaztuta. 1979n Paseky-n bertan behera utzi zuen eskola.\nUdaletxea: ezkerreko jatetxea eta Na Buartárce pentsioa, posta bulegoa eta udal bulegoa. Eskuineko Zapadly Patriots Memorial antzinako elizan dago, San Wenceslas eliza atzean.\nSokol Gospel Unitatea Paseky-n sortu zen 1896 urtean. 1936-1938 urteetan, Sokol Aretoa eskala txikiko Sokol monarkia baten laguntzarekin eraiki zen, Bigarren Mundu Gerraren ostean. Antzoki natural bat basoan eraiki zen Sokol Etxean. Jardueraren amaiera hauxe izan zen 1952 asteko musika eta antzerki jaialdiaren lehenengo eta azken urtea, eta ondoren, erregimen komunistak Sokolen jarduera gelditu zuen eta herriaren bizimoduaren beherakada orokorra gertatu zen. Sokol etxeak 1967 urtea erre zuen, Txekoslovakiar armadak kontratatu zuenean. Gaur egun, (2008), tokiko TJ Sokolek 100 kide baino gehiago ditu eta kirolarekin, musikarekin eta turismoarekin lotutako jarduerak antolatzen ditu, haurrentzako udako kanpinak antolatzen ditu, udal garbiketa parte hartzen du, eta abar.\nPaseky-n 1888 geroztik, boluntarioen brigadak ere izan dira. Antzinean, tokiko suhiltzaileek pilotak antolatu zituzten eta U Soukupu Pub-en antzerki amateura jokatu zuten, gero Houslairs Inn-en. 1931-en, suhiltzaileek beste abentura bat egin zuten Havirnatik.\nHorrez gain, 2010-ren urtetik aurrera, Paseky outdoor os elkarte zibila aktiboa da herrian, tokiko kirolak eta kultur ekitaldiak antolatzen dituena.\n1976-tik 1990-era, Paseka ez zen udalerri bereizi bat, baizik eta zati bat Rokytnice. 1991-n, Paseky-k Landa-Berreginen Programarako izena eman zuen eta programa honen arabera, Lurralde Antolamenduko Lurraldearen Plana Paseky nad Jizerou.\nHerrian FUKNER sro, EMBO sro eta ganadu baserriko Zvonice-ren kartoizko eta kartoi ontziaren ekoizlea da.\nherriko udalerrien Zlata Olesnice eta erro (k. u. Rejdice, Dul eta Polubný) hirian Jizerou Harrachov azalera ipar-mendebaldeko mendebaldean ondoan, ekialdean Jizerou lurralde batera Rokytnice (Dolní Rokytnice), hegoaldean, Vysoké nad Jizerou (Sklenařice inguruan) eta herriaren lurraldean Jablonec nad Jizerou.\n4Kartxibatzeaarchivboxdji mavicdronedroneEMBAEMBA spol. s roleuna kartoiaJizerkyGiant MendiakMendiakkvadroptérafunikularrakartoizkoLysa horaeskiaMavicIkusiaparkalekuaparkalekuaPasekyPaseky nad Jizerouphantomphantom 3phantom 4PolonianlokiRokytniceeski estazioanskipasostatuaVilemovtowkartoia ekoiztekogoitik\n13 erlojua duela


"Iazko maila berean egongo gara"\n09 Api 2014\nKantabriarrek hartu duten helburua nagusia mailari eustea da eta horrela bere 13. urtea San Miguel Ligan burutzea\nPedreña ohorezko mailan dabiltza San Miguel Liga sortu zenetik. Eta hau izango da hauen helburua: marka mantentzea eta mailari eustea. "Taldean maila honetan inoiz aritutako arraunlari oso gazteak dauzkagu. Hala ere, lanari oso tinko ekin diote eta gure nahia arazoak ez pasatzea izan behar da”, Alejandro Mantillak dio. "Geroz eta maila handiagoa dago San Miguel Ligan. Ez bakarrik goiko partean, baita azpikaldean ere. Nik uste dut iazko maila berean egongo garela, baina barruan daukagun guztia emateaz sailatuko gara eta hau beste ikuspuntua emango digu. Jendea entzuten duzu eta guztiek sei lehenengoen artean ibiltzea nahi dute, baina ni zazpigarren postuarekin konformatzen naiz", parrexka explikatzen du.\nKantabriako arraunak pasatzen ari den egoari buruzko hitzak ere badauzka. "Dirua bukatu da eta orain talde indartsu bat osatzea oso zaila egiten zaigu. Etxean dauzkazun arraunlariekin jokatu behar dugu -oso onak direla ere- baina bere zailtasunak dauzka”, Mantillak bukatzen du.


Hondarribiko ondare bizia ezagutzeko prest? - Arma Plaza Fundazioa\nHondarribiko ondare bizia ezagutzeko prest?\nOndareaz gozatzeko edozein momentua ona da eta ARMA PLAZA Fundazioak, osasun-neurri guztiak aplikatuz, horixe bera bultzatu nahi du, Hondarribiko historia, ohitura eta ondare bizia kalera atera eta guztion eskura jarri nahi dugu.\nHirigune Historikotik, Portu Auzotik zein Guadalupeko Gotorlekutik bisita gidatuak eskaintzen ditugu. Webgune honetako ibilbideak atalean ibilbide bakoitzaren xehetasun guztiak aurkituko dituzu eta bide batez aukeratutako ibilbidearen eskaera egin dezakezu, aldez aurretik erreserbatzea derrigorrezkoa da.\nBestalde, joan den udaran argitaratu genituen 4 liburuxkez gain, bi gehiago gehitu ditugu aurten: Parrokia eliza eta Guadalupeko Gotorlekuaren inguruan. Azkeneko hau 4 hizkuntzatan argitaratu da (euskara eta gazteleraz gain, frantsesez eta ingelesez ere) eta gotorlekuan eskaintzen diren bisita gidatuetan lagungarri moduan erabili daiteke euskarri hau.\nOsasun-neurrien, gutxieneko eta gehieneko partaide kopuruaren, erreserben, ordutegien, eta abarren berri izateko, gure webguneko ibilbideen atala eta sare sozialak kontsultatzeaz ez ahaztu.\nHondarribiko ondarea goza eta parteka dezagun!!


β-Tocotrienol Prezioak, salmentak - erosi β-Tocotrienol Hornitzaileak medicinerawmaterials.com webgunean\nBeste izen bat: beta-Tokotrienola\nKASU EZ: 490-23-3\nFormula molekularra: C28H42O2\nPisu molekularra: 410.642\nItxura:Horia hauts arina\nFusio puntua: 528.8 ° Cat760mmHg\n1. Kosmetikoetan, oxidazioaren aurkako eta larruazala zuritzeko erabiltzen da.\n2. Kolesterola jaisteko elikagai osagarrietan erabiltzen da.\nDeskribapena β-Tocotrienol CAS 25596-24-1 buruz\nβ-Tocotrienol tocotrienol bat da, E bitaminaren familiako kidea.\nMesedez, edozein momentutan interesatzen bazaizu β-Tocotrienol.\nJakin nahi baduzu β-Tocotrienol prezioa, deitu bezeroarentzako arreta zerbitzura +86 592 5365887 edo bidali posta elektronikoa helbide honetara [posta elektroniko bidez babestua].


Foruko Udala - Foruko webgune berria\nForuko webgune berria\nForuko Udalak webgune berria dauka. Hilabetetan zehar BiscayTIK Fundazioarekin lankidetzan aritu ondoren, www.forua.net web atariak itxura berritua eta eduki gaurkotuak ditu. Horrez gain, webgunearen bidez udaletxearekin izapide telematikoak egiteko aukera eskainiko zaie herritarrei; izan ere, bideratze telematikoak ahalbidetzea webgunearen helburu nagusietako bat da.\nArgitaratu berri den webguneak herritarrentzako interesgarria den informazioa dauka, hala nola, udaletxearen antolamendu eta osaketari buruzkoa, udal zerbitzuak eta baliabideak. Halaber, udalerri honetara datozen bisitariei zuzendutako eskaintza kultural eta turistikoa batzen du. Erabiltzaileek mapa interaktiboak kontsultatzeko, jakintza-alor anitzeko edukiak aurkitzeko edo eguraldiari buruzko informazioa denbora errealean jakiteko aukera izango dute, forua.net webguneak teknologiak berrienak erabiltzen baititu.\nHerritarren eskura daude jada hainbat izapide eguneko 24 orduetan eta asteko 7 egunetan. Izapideok udaletxeko ateak zabaltzen dituzte webgunearen bidez, aldi berean bideratze telematikoa ahalbidetuz eta herritarren eta administrazioaren arteko harremana estutuz. Foruko biztanleek nahi duten leku eta momentuan egin ahal izango dituzte haien kudeaketak, denbora eta esfortzua aurreztuz eta, ondorioz, haien bizi-kalitatea hobetuz. Izapideak urrutitik egiteko aukera izateaz gain, pertsona bakoitzak bere izapideen egoera jakin ahal izango du edozein momentutan, izapideen historia ikusi ahal izango du eta, lehendik egindako ziurtagiri bat berriro behar izatekotan, agiria berriz inprimatzeko aukera emango zaio.\nHemendik aurrera honako izapideak egin ahal izango dira, besteak beste: Eraikuntza berriko eraikinen lehen erabilerako lizentzia, Hirigintza gaietako informazioa, Erroldan alta, Erroldako datuen aldaketa, Atzerritarren errolda berriztatzea, Errolda-agiria, Errolda ziurtagiriak, Ziurtagiri bereziak, Banku helbideratzeak, Eskari-orri orokorraren eskaera, Dokumentuak ematea, Kexak, iradokizunak eta eskerrak eta azkenik Hitzorduak. Gainera, laster 100 izapide baino gehiago online egin ahal izango dira, udaletxeetan egiten diren izapideen % 99, hain zuzen ere.\nIzan ere, BiscayTIK proiektua Bizkaiko Foru Aldundiaren apustu handia da eta teknologia berrien bidez herritarren eta administrazioaren arteko tartea txikitzea du helburu. Hori lortzeko, Foruko Udalak aurrerapauso handia eman du jada udaletxeko aplikazioak eguneratuz.